Csillagok alatt
Csend. Nagyon messze egy hegedû zokog.
Egy csillag leszalad.
A szívem ver. Hallgatom. Egyedül vagyok
a csillagok alatt.

Ki hegedûl? A nyárfák suttogó sora
mellettem elhalad.
Megyek magamban, nem tudom hova,
a csillagok alatt.

Egy távoli harang a kósza szélben cseng.
Vagy valaki kacag?
A hegedû fájón felcsuklik és elzeng
a csillagok alatt.

A csenden át egy részeg hang elfúlón kiáltja:
Babám, az ajkadat!
A szívem elhallgat. Elhúllok. Csend. Ki látja
a csillagok alatt?
 
Versek